**adatvédelmi tájékoztató**

**SOCCA játékoskártya**

**közzététel napja: 2023. 11.20.**

**Az adatkezelő adatai:**

Adatkezelő elnevezése: **SOCCA - Kispályás Magyar Labdarúgó Szabadidő Sportszövetség** (továbbiakban: „**Adatkezelő**”)

Székhely, postacím: 2173 Kartal, Baross utca 2.

Bírósági nyilvántartási szám: 13-02-0008151

Adószám: 19323718-1-13

Képviseli: Csuhai Tibor elnök

Honlap: https://soccahungary.hu

E-mail cím: info@soccahungary.hu

Telefonszám: +36300194929; +36309935007

Az Ön személyes adatainak kezelése szempontjából az Adatkezelő felelős az Ön személyes adatainak jogszerű kezeléséért. A fenti elérhetőségeken veheti fel velünk a kapcsolatot.

**Az adatkezelés rövid bemutatása:**

Az Adatkezelő a <https://soccahungary.hu> weboldalán (továbbiakban: **„Honlap”**) teszi lehetővé SOCCA játékoskártya igénylését, az ehhez szükséges regisztrációt.

Az Adatkezelő által megrendezett kispályás focitornákon és bajnokságokon olyan játékosok jogosultak részt venni, akik rendelkeznek SOCCA játékoskártyával. A SOCCA játékoskártyán a játékos neve és fotója szerepel, a kártya érvényességi ideje, kártya sorszáma, valamint egy QR kód. A QR kód teszi lehetővé a részvételi jogosultság ellenőrzését. Amennyiben a QR kód beolvasásnál egy zöld érvényes felirat jelenik meg, azt jelenti, hogy a játékos jogosult játszani, amennyiben egy piros eltiltott felirat, azt jelenti, hogy nem jogosult játszani.

Az Adatkezelőről és a SOCCA játékoskártyáról a Honlapon tájékozódhat.

A SOCCA játékoskártya igénylésére az jogosult, aki az erre a célra rendszeresített regisztrációs űrlapot kitölti és elküldi, valamint nyilatkozik az Általános Szerződési Feltételek (ÁSZF) és Adatvédelmi tájékoztató megismeréséről, elfogadásáról, valamint az adatkezeléshez és a képmás felhasználásához szükséges nyilatkozatot megteszi.

A sikeres regisztrációról az Adatkezelő e-mailben értesíti a regisztrálót. A szerződés a regisztráció Adatkezelő általi visszaigazolásával jön létre.

Az Adatkezelő a személyes adatokat a fentiekben ismertetett folyamat során veszi fel. A személyes adatok rögzítése elektronikusan történik.

A jelen adatvédelmi tájékoztatónak (továbbiakban: **„Adatvédelmi Tájékoztató”**) az a célja, hogy a felvett személyes adatok kezelésével kapcsolatban tájékoztassa Önt, mint érintettet adatvédelmi jogi szempontból minden jelentős részletről az Európai Parlament és a Tanács 2016/679 Rendeletének (a továbbiakban: **„GDPR”**), valamint az információs önrendelkezési jogról és az információszabadságról szóló 2011. évi CXII. törvénynek (továbbiakban: **„Infotv.”**) megfelelően.

Az adatok megadásával Ön szavatolja, hogy a megadott adatok megfelelőek, pontosak és teljesek.

**Gyermekek adatainak kezelése:**

A **14. életévét be nem töltött** cselekvőképtelen kiskorú nevében törvényes képviselője járhat el a regisztráció során, a gyermek önállóan nem járhat el.  A törvényes képviselő szavatolja, hogy a gyermek feletti szülői felügyelet gyakorlására jogosult és a nyilatkozatok megtételére felhatalmazással rendelkezik. A **16. életévét be nem töltött** gyermek esetén, a gyermek személyes adatainak kezeléséhez a hozzájárulást a gyermek feletti szülői felügyeletet gyakorlónak kell megadnia, illetve engedélyezni. **Kérjük, hogy amennyiben 16. életévét be nem töltött** **gyermek(et) kíván regisztrálni, a regisztrációt megelőzően keresse meg az Adatkezelőt.**

**Az Érintett:**

A továbbiakban a SOCCA játékoskártya igénylőt – aki egyben képmáshoz fűződő személyiségi jog jogosultja is –egységesen **„Érintett”**-nek nevezzük.

Ha Ön más adatait adja meg, szavatolja, hogy megfelelő felhatalmazással rendelkezik az adott személy adatainak megadására. Ebben az esetben Érintettnek minősül az a személy is, akinek adatait megadja. Felhívjuk figyelmét, hogy amennyiben Ön megfelelő felhatalmazás nélkül adná meg más adatait, Önnek mint álképviselőnek kártérítési felelőssége van velünk szemben (is), a jognyilatkozat megtételével kapcsolatos kárért, ha a nyilatkozatot a képviselt személy nem hagyja jóvá.

**Milyen személyes adatok kerülnek rögzítésre:**

* A **SOCCA játékoskártya igényléséhez kapcsolódóan** az alábbi adatokat kezeli az Adatkezelő:
* **vezetéknév és keresztnév** (az Érintett azonosítása céljából)
* **e-mail cím** (kapcsolattartás céljából, a SOCCA játékoskártya elkészülésével, átvételével kapcsolatos információk megküldésének céljából)
* **telefonszám** (kapcsolattartás céljából, a SOCCA játékoskártya elkészülésével, átvételével kapcsolatos információk megküldésének céljából)
* **képmás (fénykép)** (SOCCA játékoskártyán elhelyezés és annak Érintett általi használata során az Érintett azonosítása céljából).
* **születési adatok (**SOCCA játékoskártyán nem kerül elhelyezésre, Érintett azonosítása céljából)

A fenti adatok mind a GDPR, mind az Infotv. értelmében személyes adatnak minősülnek.

**Milyen célból gyűjti a személyes adatokat az Adatkezelő:**

Az Adatkezelő a SOCCA játékoskártya igénylések fogadása, SOCCA játékoskártya elkészítése és átadása, az erre irányuló szerződés megkötése, valamint a jogviszonyból származó jogok gyakorlása és kötelezettségek teljesítése érdekében rögzíti az Érintett személyes adatait. A személyes adatok rögzítése azt a célt szolgálja, hogy a SOCCA játékoskártya regisztráció, a szerződés megkötése az Érintetthez köthető legyen. Ez a személyhez kötöttség teszi lehetővé az Adatkezelő számára, hogy a SOCCA játékoskártya kiadását teljesítse, és értesítést küldjön az Érintett számára a regisztrációval és a SOCCA játékoskártya elkészülésével, átvételével kapcsolatos tudnivalókról.

**Az adatkezelés jogalapja:**

A SOCCA játékoskártya igénylés során megadott személyes adatok kezelésének jogalapja az Érintett hozzájárulása a **GDPR 6. cikk (1) bekezdés a)** pontjában meghatározottak szerint. Az adatkezelés önkéntes és Ön a hozzájárulását bármikor visszavonhatja. A hozzájárulás visszavonása esetén az Adatkezelő az Érintett SOCCA játékoskártya regisztrációját törli, az Érintett azt a továbbiaknak nem használhatja.

**Felhívjuk figyelmét arra, hogy a SOCCA játékoskártya** **igénylés előfeltétele a regisztrációs lapban jelölt adatok megadása, ezek nélkül az Adatkezelő a SOCCA játékoskártya** **kiadást nem tudja vállalni.**

Az Adatvédelmi Tájékoztatóban foglaltak megismeréséről és elfogadásáról, valamint a képmás felhasználásához való hozzájárulásról az Érintett a SOCCA játékoskártya igénylésére szolgáló regisztrációs lap leadása során, az űrlapban elhelyezett checkbox bejelölésével, illetve kipipálásával nyilatkozik.

Az Érintett a hozzájárulást a személyes adatok kezeléséhez és a képmás felhasználásához elsősorban az erre rendszeresített elektronikus űrlapokon elhelyezett checkbox bejelölésével, illetve kipipálásával adja meg.

Amennyiben az Adatkezelő lehetővé teszi, az Érintett a hozzájárulást más módon is megadhatja.

**Az adatkezelés időtartama:**

A személyes adatok rögzítése a SOCCA játékoskártya igénylésére szolgáló regisztrációs leadásával kezdődik és a SOCCA játékoskártya Érintett általi használata során mindvégig fennáll.

Az Adatkezelő a GDPR 6. cikk (1) bekezdés a)pontja szerint kezelt személyes adatokat addig kezeli, amíg a jogviszony fennáll, illetve amíg az Érintett a regisztrációt nem törli, vagy egyébként a személyes adatai törlését, illetve korlátozását nem kéri, vagy azt nem tiltja meg. **Az Érintett a SOCCA játékoskártya** **regisztrációját bármikor törölheti. Amennyiben az Érintett ezen személyes adatainak törlését, illetve azok korlátozását kéri, vagy az adatkezelést megtiltja, abban az esetben a SOCCA játékoskártya** **használata az Érintett számára nem lesz a továbbiakban elérhető.**

**Az Adatkezelő a személyes adatokat nem törli, ha jogi kötelezettség teljesítése miatt köteles az adatok kezelésére. Az Adatkezelő a személyes adatokat nem törli akkor sem, ha függőben lévő, lényeges jogi igények állnak fenn, ezért az adatkezelés jogi igények előterjesztéséhez, érvényesítéséhez, illetve védelméhez szükséges. (GDPR 17.§ (3) bekezdés b) és e) pontjai).**

**Adatfeldolgozók:**

Az Adatkezelő az alábbi személyeket mint adatfeldolgozókat bízta meg az alábbiakban körülírt tevékenység ellátásával:

Cégnév: **Sybell Informatika Kft.**

Székhely: 1158 Budapest, Késmárk u. 7/B. II.em.206.

Képviseli: Szilvágyi Ferenc Gyula

Adószám: 25859502-2-42

EU-s közösségi adószám: HU25859502

Cégjegyzékszám: 01-09-293034

Honlap: sybell.hu

Telefonszám: +3617076726

E-mail: hello@sybell.hu

Ellátott tevékenység: **tárhelyszolgáltatás**.

Cégnév: **Dancsa és Társa Kft.**

Székhely: 1076 Budapest, Jobbágy u.11.

E-mail: dancsa001@upcmail.hu

Ellátott tevékenység: **könyvelési tevékenység**.

Cégnév: **Laskai Nelli**

Székhely: Hódmezővásárhely, Honvéd utca 10.

Honlap:

Telefon: 202962829

E-mail: 78lane@gmail.com

Ellátott tevékenység: **honlapépítés**.

**Adatbiztonsági intézkedések:**

Az Adatkezelő által rögzített személyes adatokhoz kizárólag az Adatkezelő, valamint az adatfeldolgozók, valamint ezeknek azon munkatársai férhetnek hozzá, akiknek munkavégzése miatt feltétlenül szükséges. A személyes adatokat az Adatkezelő bizalmas információként kezeli, azokat nem hozza nyilvánosságra. Az Adatkezelő megfelelő intézkedésekkel gondoskodik arról, hogy a szerveren tárolt személyes adatokat védje többek között a jogosulatlan hozzáférés ellen vagy azok jogosulatlan megváltoztatása ellen.

**Az Ön jogai és jogorvoslati lehetőségei:**

**Tájékoztatáshoz és hozzáféréshez való jog:**

Ön jogosult arra, hogy az Adatkezelőtől kérésére visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a következő információkhoz hozzáférést kapjon:

* adatkezelés céljai;
* érintett személyes adatok kategóriái;
* azon címzettek, akikkel a személyes adatokat közlik vagy közölni fogják (ideértve különösen az adatfeldolgozókat, adattovábbítás címzettjét);
* személyes adatok tárolásának tervezett időtartama;
* az Ön jogai a személyes adatok kezelése körében;
* az adatok forrása, amennyiben nem Öntől gyűjtötték őket;
* automatizált döntéshozatalra vonatkozó információk.

A vonatkozó jogszabályok alapján az Ön személyes adatokról való tájékoztatását ingyenesen biztosítjuk. Kérésére egy hónapon belül írásban válaszolunk.  Ugyanakkor, ha a kérelem egyértelműen megalapozatlan vagy – különösen ismétlődő jellege miatt – túlzó, az Adatkezelő, figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre

* ésszerű összegű díjat számíthat fel az Ön részére, vagy
* megtagadhatja a kérelem alapján történő intézkedést.

Ha Ön már fizetett költségtérítést, de az adatok kezelése jogellenesen történt, vagy a kérelme eredményeként javítanunk kell az adatait, visszatérítjük Önnek ezt a díjat.

Ha a személyes adatok fejlett adatbiztonsági intézkedéseinkkel biztosított védelmére tett erőfeszítéseink ellenére bárki jogosulatlanul hozzáfér, megváltoztat, továbbít, nyilvánosságra hoz, töröl vagy megsemmisít, valamint véletlen megsemmisülést és sérülést okoz, vagy egyébként jogosulatlanul kezeli adatait, kérésére tájékoztatjuk Önt az ilyen incidens körülményeiről, ideértve azt is, hogy mikor történt, milyen hatásai lehetnek, és mit tettünk a következmények megelőzésére vagy enyhítésére.

**A helyesbítéshez való jog:**

Ha az általunk kezelt személyes adatok nem pontosak, akkor az Ön kérésére indokolatlan késedelem nélkül kijavítjuk őket. Ön jogosult arra is, hogy kérje a hiányos személyes adatai kiegészítését erre vonatkozó nyilatkozat útján.

**Törléshez való jog:**

Az Adatkezelő késedelem nélkül törli a személyes adatait, amennyiben:

* már nincs szükség a személyes adatokra a jelen Adatvédelmi Tájékoztatóban megjelölt céljából;
* a személyes adatok kezelése jogellenes;
* az Adatkezelőre vonatkozó jogi kötelezettség teljesítése okán szükséges az adatok törlése;
* amennyiben a 16. életévét be nem töltött gyermek adatainak kezeléséhez a hozzájárulást a gyermek feletti szülői felügyeletet gyakorló személy nem adta meg, illetve nem engedélyezte;
* amennyiben az Adatkezelő nyilvánosságra hozta a személyes adatot.

Ön is kérheti tőlünk a GDPR 6. cikk (1) bekezdés a)pontja szerint kezelt személyes adatok törlését a részünkre korábban megadott adatkezelési hozzájárulás visszavonásával. **Amennyiben a személyes adatoknak törlését, illetve azok korlátozását kéri, vagy az adatkezelést megtiltja, abban az esetben a szolgáltatások az Ön számára nem lesznek a továbbiakban elérhetők.**

A személyes adatokat törlés helyett zároljuk, ha Ön ezt kéri, vagy, ha feltételezhető, hogy a törlés befolyásolhatja az Ön jogos érdekeit. Zárolt adatot nem kezelünk a fenti célokból. Ilyen adatot csak abból a célból kezelünk, ami a törlést kizárta.

**Korlátozáshoz való jog:**

Az adatkezelés korlátozására abban az esetben kerülhet sor, amennyiben:

* Ön vitatja adatainak pontosságát; ebben az esetben az adatok helyességének megállapításáig terjedő időtartamra az Adatkezelő korlátozza személyes adatainak kezelését;
* az adatkezelés jogellenes és Ön törlés helyett a felhasználás korlátozását kéri;
* az Adatkezelőnek már nincs szüksége az adatokra, de Ön igényli azokat jogi igények előterjesztéséhez;
* Ön tiltakozott személyes adatainak kezelése ellen, a tiltakozással kapcsolatos mérlegelés elvégzésének erejéig.

Személyes adata kezelése elleni tiltakozása elbírálásának időtartamára – de legfeljebb 5 napra – az adatkezelést az Adatkezelő felfüggeszti, a tiltakozás megalapozottságát megvizsgálja és döntést hoz, amelyről Önt haladéktalanul tájékoztatja.

Amennyiben a tiltakozás indokolt, az adatot az Adatkezelő korlátozza, azaz kizárólag a tárolás, mint adatkezelés valósulhat meg mindaddig, amíg

* Ön hozzájárul az adatkezeléshez;
* jogi igények érvényesítéséhez szükséges a személyes adatainak kezelése;
* más természetes vagy jogi személy jogainak védelme érdekében szükségessé válik a személyes adatok kezelése; vagy
* jogszabály közérdekből elrendeli az adatkezelést.

Ha az adatkezelés korlátozását kérte, a korlátozás feloldásáról Önt az Adatkezelő előzetesen tájékoztatja.

**Adathordozhatósághoz való jog:**

Ön jogosult arra, hogy az Önre vonatkozó, az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban (pl. .doc vagy .pdf formátumban) megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy az Adatkezelő ezt akadályozná.

**Mi történik, és mit tehet, ha elutasítjuk a kérelmét:**

Ha az Adatkezelő elutasítja az Ön kijavításra, korlátozásra vagy törlésre irányuló kérelmét, a kérelem kézhezvételétől számított egy hónapon belül írásban tájékoztatjuk Önt arról, hogy miért nem tudtuk teljesíteni a kérését, és tájékoztatjuk Önt a bírósági jogorvoslati lehetőségeiről és arról, hogy bejelentést tehet a Nemzeti Adatvédelmi és Információszabadság Hatósághoz. Válaszunkat e-mailben küldjük el, ha Ön ebbe beleegyezik.

**Milyen jogai vannak akkor, ha úgy ítéli meg, hogy az adatkezelés jogellenes:**

 Ha aggályai vannak az adatkezelés jogszerűségével kapcsolatban, akkor jogosult az adatkezelés ellen tiltakozni. A tiltakozásnak tartalmaznia kell egy arra vonatkozó kérést, hogy az adatainak kezelését szüntessük meg, és az adatait töröljük.

Ha tiltakozik a személyes adatának kezelése ellen, az Adatkezelő egy hónapon belül megvizsgálja a tiltakozás okait, érdemi döntést hoz, és írásban értesíti Önt a döntéséről.

Ha úgy találjuk, hogy a tiltakozása megalapozott, akkor minden adatkezelési műveletet megszüntetünk, az érintett adatokat zároljuk, és értesítjük a tiltakozásról és az azt követő intézkedésekről mindazokat, akiknek a tiltakozással érintett személyes adatot korábban továbbítottuk. Ezek a címzettek szintén kötelesek intézkedni, hogy az Ön tiltakozása érvényesülhessen. Ha nem ért egyet a döntésünkkel, vagy ha az Adatkezelő nem tesz eleget a fenti egy hónapos határidőnek, Ön bírósághoz fordulhat a döntés közlésétől vagy a határidő utolsó napjától számított 30 napon belül.

**Milyen jogorvoslati lehetőségek állnak az Ön rendelkezésére:**

Ha az Ön megítélése szerint személyes adatainak kezelése során az Adatkezelő megsérti a GDPR rendelkezéseit, úgy Ön, mint érintett jogosult arra, hogy panaszt tegyen egy felügyeleti hatóságnál (azaz az EU bármely tagállama által a GDPR 51. cikke alapján létrehozott közhatalmi szervnél) – különösen az Ön szokásos tartózkodási helye, a munkahelye vagy a feltételezett jogsértés helye szerinti tagállamban. Magyarországon a GDPR 51. cikkében foglalt kritériumoknak megfelelően létrehozott felügyeleti szerv a Nemzeti Adatvédelmi és Információszabadság Hatóság (a továbbiakban: „NAIH” vagy „Hatóság”).

A GDPR szerint az érintett felügyeleti hatóságnak az a felügyeleti hatóság minősül, amelyet a személyes adatok kezelése a következő okok valamelyike alapján érint:

* az Adatkezelő vagy az adatfeldolgozó az említett felügyeleti hatóság tagállamának területén rendelkezik tevékenységi hellyel;
* az adatkezelés jelentős mértékben érinti vagy valószínűsíthetően jelentős mértékben érinti a felügyeleti hatóság tagállamában lakóhellyel rendelkező érintetteket; vagy
* panaszt nyújtottak be az említett felügyeleti hatósághoz.

Az Adatkezelő által megvalósított adatkezelés tekintetében a fenti első és második pont szerint az érintett felügyeleti hatóság a NAIH, tekintve, hogy az Adatkezelő Magyarország területén rendelkezik tevékenységi hellyel, illetve az adatkezelés túlnyomórészt Magyarországon lakóhellyel rendelkező érintetteket érint. Ennek megfelelően az alábbi pontban a NAIH részére panasztétel lehetőségének részleteiről tájékoztatjuk. Felhívjuk azonban a figyelmét, hogy ettől függetlenül Ön a fentieknek megfelelően nemcsak a Hatóságnál jogosult panasztételre, hanem az EU tagállamában létrehozott bármely felügyeleti hatóságnál, különösen az Ön szokásos tartózkodási helye, a munkahelye vagy a feltételezett jogsértés helye szerinti tagállam felügyeleti hatóságánál.

**Bejelentés a Nemzeti Adatvédelmi és Információszabadság Hatósághoz:**

Az adatvédelmi jogszabályok betartását a Nemzeti Adatvédelmi és Információszabadság Hatóság felügyeli. Ha Ön úgy ítéli meg, hogy az adatkezelésünk nem felel meg a vonatkozó jogszabályoknak, vagy ha úgy ítéli meg, hogy ennek közvetlen veszélye fennáll, akkor bejelentést tehet a Hatóságnál a következő elérhetőségeken.

Hatóság neve: Nemzeti Adatvédelmi és Információszabadság Hatóság

Postacím: H-1055 Budapest, Falk Miksa utca 9-11.

E-mail cím: ugyfelszolgalat@naih.hu

Telefonszám: +36 1 391 1400

Fax szám: +36 1 391 1410

Adatvédelmi kérdésekkel kapcsolatban további információ található a Hatóság honlapján: <http://naih.hu/>

Felhívjuk továbbá a figyelmét arra, hogy az Adatkezelő köteles az adatvédelmi incidenst (azaz személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést) indokolatlan késedelem nélkül, és ha lehetséges, legkésőbb 72 órával azután, hogy az adatvédelmi incidens a tudomására jutott, bejelenteni a Hatóságnak. Ha az adatvédelmi incidens valószínűsíthetően magas kockázattal jár az érintettek jogaira és szabadságaira nézve, az Adatkezelő indokolatlan késedelem nélkül tájékoztatja Önt, mint érintettet az adatvédelmi incidensről.

**Bírósági jogérvényesítés:**

Ha Ön úgy ítéli meg, hogy megsértettük a magánélethez való jogát vagy, hogy a tiltakozással kapcsolatos döntésünk helytelen volt, vagy arra nem válaszoltunk, Ön bírósághoz fordulhat. A per elbírálása a törvényszék hatáskörébe tartozik. Ön dönthet úgy is, hogy a pert lakóhelye vagy tartózkodási helye szerinti törvényszék előtt indítja meg.

Ezenkívül – a jogszabályban meghatározott feltételekkel – ha jogellenes adatkezelés vagy az adatbiztonsági követelmények megszegése következtében kárt okoznánk Önnek, bíróság előtt az Adatkezelő ellen kártérítési igényt érvényesíthet. Ha személyiségi jogait sértettük meg, sérelemdíjban részesülhet, amelyet szintén bíróság előtt érvényesíthet.

Ebben a körben felelősek vagyunk adatfeldolgozóinkért.

**Az Adatvédelmi Tájékoztató módosításokkal egységes szerkezetbe foglalt, mindenkor hatályos változatának folyamatos elérhetőségét az Adatkezelő a Honlapon biztosítja.**